Il-misteru li nħoloq tal-mejda bl-afternoon Tea li tidher abbandunata f'nofs bosk remot ġewwa Lake District ġie solvut. Kumpanija li tieħu ħsieb okkażjonijiet romantiċi qalet li pjanat l-avveniment nhar it-Tnejn biex tiċċelebra l-anniversarju għal koppja li kienu fuq btala fiż-żona. Għall-ewwel skont ġurnalista li kien fuq il-post ħasbu li l-fdalijiet ta' ikel eċċetra li nstabu f'Blea Tarn, kienu ġew mormija minn persuni li għamlu xi picnic. Madankollu, Charlotte Manning mill-kumpanija DateMate ikkonfermat li l-ikel, il-mejda u s-siġġijiet tneħħew f'erba' sigħat. Ix-xewqa tal-klijenti kienet li jsibu xi foresta jew bosk għall-kwiet u mill-isbaħ fejn jiċċelebraw l-anniversarju. Jidher li l-koppja ħadu battikata biex iġorru l-imwejjed u s-siġġijiet mill-karozza għall-post fejn poġġewhom. Il-klijenta tgħid lil BBC li għamlu total ta' madwar 25,000 pass ġejjin u sejrin, li ammontaw għal 4 vjaġġi, l'hemm u l'hawn. Għall-ħabta tat-15:30 il-koppja ddeċidew li jitilqu, u mxew lejn il-karozza biex jippreparaw ħalli jibdew jieħdu l-affarijiet. Sakemm marru u ġew lura biex jiżbarazzaw, ġurnalist ra x-xena ta' din il-mejda misterjuża, u ħa xi ritratti, Hu tefa' post fuq Facebook jistaqsi, "din in-normalita ġdid?", u kritika l-mod kif tħammeġ l-ambjent biex ċertu koppja jiċċelebraw imħabbithom. Madankollu, aktar tard ġie kkonfermat li l-koppja naddfu kollox u ma kellhomx ebda intenzjoni li jħalluhom warajhom. X'taħseb minn din l-idea? Miktub Minn Interessat ħafna f'dak kollu li hu relatat mal-midja u x-xandir. Nistgħu ngħidu li hu ffissat fid-dinja tal-ispettaklu; kemm dik lokali kif ukoll internazzjonali. Isegwi d-drama Maltija ta' kull ġeneru u tassew japprezza t-talent Malti. Għandu esperjenza fejn jidħol kant, kif ukoll animazzjoni għat-tfal. Hu jħoss sodisfazzjon kbir meta jferraħ lil ħaddieħor u tkun xi tkun iċ-ċirkostanza jipprova dejjem iżomm tbissima fuq fommu. Stejjer popolari "Kondoljanzi Lill-Familja Ta' Daniel Schembri Wara Li Ħalliena Dalgħodu" Bil-Filmat: "Għid Lil Dak L-Iljunfant Tgħaġġel" - Marielle Pace Titkellem Dwar X'Wassalha Biex Titlef 50 Kilò Mara Li Saret Omm Għall-Ewwel Darba Tispiċċa Mbikkma Għax Ħadd Ma Mar Għaċ-Ċelebrazzjoni Tat-Tarbija Tagħha! "Grazzi Talli Dejjem Kont Hemm..." – Ina Robinich F'Jum Għeluq Snin Il-Maħbub Tagħha